**15. napiend**

**E l ő t e r j e s z t é s**

**Balatonhenye Község Önkormányzata Képviselő-testületének**

**2023. május 25-i nyilvános ülésére**

**Tárgy: Helyi Esélyegyenlőségi Program felülvizsgálata**

**Előterjesztő: Kulin Miklós György, polgármester**

**Előkészítette: Nagy Éva ügyintéző**

**Előterjesztő Jogszabállyal nem ellentétes**

**dr. Szabó Tímea**

**címzetes főjegyző**

Tisztelt Képviselő-testület!

Balatonhenye Község Önkormányzata a Helyi Esélyegyenlőségi Programját 2019. május 14-én fogadta el. A HEP ötéves időszakra szól ezért 2024-ig hatályos.

*Az egyenlő bánásmódról és az esélyegyenlőség előmozdításáról szóló 2003. évi CXXV. törvény* (a továbbiakban Ebktv.) 2021. július 1-jén hatályba lépő 64/B. § (1) bekezdése szerint a Kormány felhatalmazást kap, hogy rendeletben határozza meg a Helyi Esélyegyenlőségi Program (HEP) elkészítésének szempontjait és eljárását, a HEP felülvizsgálatának módját, és az elkészítésében részt vevőkkel szembeni követelményekre vonatkozó részletes szabályokat. Az Ebktv. 31. § (2) bekezdése pedig előírja, hogy a HEP-et a törvény és a felhatalmazása alapján kiadott **kormányrendeletben meghatározott szempontok és eljárásrend**, **valamint** azok figyelembevételével **a társadalmi felzárkózásért felelős miniszter által, az általa vezetett minisztérium honlapján közzétett módszertani útmutató alapján kell elkészíteni.**

A fentieknek megfelelően *a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet* (a továbbiakban Korm. rendelet) meghatározza a szempontokat (2. alcím), valamint előírja, hogy a HEP-et a társadalmi felzárkózásért felelős miniszter által – az általa vezetett minisztérium honlapján – közzétett módszertani útmutató (a továbbiakban: módszertani útmutató) alapján kell elkészíteni, valamint, hogy a HEP felülvizsgálata során is figyelemmel kell lenni a módszertani útmutatónak való megfelelőségre.

*A Kormány tagjainak feladat- és hatásköréről szóló 94/2018. (V. 22.) Korm. rendelet* 40. § (1) bekezdés 28. pontja értelmében a Kormány társadalmi felzárkózásért felelős tagjaként, a **belügyminiszter az alábbiak szerinti módszertani útmutatót teszi közzé a HEP elkészítésének részletes szempontjairól.**

A módszertani útmutató alkalmazását előíró jogszabályi rendelkezések 2021. július 1-től hatályosak. Alkalmazni az ezen időponttól esedékes HEP áttekintés és felülvizsgálat, illetve új HEP elkészítésekor szükséges.

A módszertani útmutató ***1. számú melléklete*** rögzíti azokat a 321/2011. (XII.27.)Korm. rendelet 1. § (3) bekezdésében meghatározott adatokat, amelyek alapján a települési önkormányzatok el tudják végezni a HEP célcsoportjaihoz kapcsolódó helyzetelemzést.

A települési önkormányzat az Ebktv. 31. § (4) bekezdésének megfelelően, kétévente áttekinti a HEP megvalósulását.

Az áttekintés során megvizsgálja, hogy a helyben élő hátrányos helyzetű csoportok helyzetében – így a HEP helyzetelemzésében rögzített a statisztikai mutatókban és tartalmai részekben –, történt-e változás.

Az áttekintés alapján felülvizsgálja és az új helyzetnek megfelelően módosítja a HEP elemeit.

A Korm. rendelet 6. §-a értelmében a felülvizsgálatnak a következőkre kell kiterjednie:

* a helyzetelemzés helytállóságára;
* a lejárt határidejű intézkedések teljesülésére és eredményeinek felmérésére;

Ha a felülvizsgálat alapján szükséges, a települési önkormányzat

* módosítja a helyi esélyegyenlőségi programot, vagy
* új helyi esélyegyenlőségi programot fogad el.

A felülvizsgálatot a Társadalmi Esélyteremtési Főigazgatóság (a továbbiakban: TEF) által működtetett esélyegyenlőségi mentorhálózat munkatársai segítik.

A Társadalmi Esélyteremtés Főigazgatóság munkatársa megküldte a Módszertani útmutatót, valamint a felülvizsgálat elvégzésére vonatkozó tájékoztatót. Balatonhenye Község Önkormányzata által 2019. évben elfogadott HEP-et át kellett dolgozni a módszertani útmutatónak való megfelelőség érdekében. A HEP áttekintését követően megállapítható, hogy a helyzetelemzés helytálló, a HEP IT-ben lejárt határidejű intézkedés nincs.

A fentiek alapján az átdolgozott HEP elfogadása szükséges.

Határozati javaslat:

BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK

…………../2023. () HATÁROZATA

*Helyi Esélyegyenlőségi Program felülvizsgálatáról*

Balatonhenye Község Önkormányzata Képviselő-testülete az 56/2019. (V.14.) számú határozatával elfogadott Helyi Esélyegyenlőségi Programjának 2. felülvizsgálatát elvégezte, megállapította, hogy a módszertani útmutató alapján átdolgozott helyzetelemzés helytálló, lejárt határidejű intézkedés nincs, a megvalósítás folyamatos.

Felkéri a Polgármestert, hogy a határozatot a Társadalmi Esélyteremtési Főigazgatóság részére küldje meg.

Felelős: Kulin Miklós György, polgármester

Határidő: azonnal